stanford-oval/wikipedia huggingface dataset:
קינג בבון

| קינג בבון |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: פרווניתיים
סוג:: Pelinobius
מין:: קינג בבון
שם מדעי
 Pelinobius muticus ‏כרש, 1885

קינג בבון (שם מדעי: Pelinobius muticus. בעבר הייתה ידועה גם בשמות Citharischius crawshayi ו-Citharischius crawshagi) היא מין של טרנטולה ממזרח אפריקה. זהו המין היחיד בסוג Pelinobius. הקינג בבון הבוגר הוא בעל מוטת רגליים המגיעה עד ל-20 ס"מ. מין זה גדל באיטיות. צבעה של הטרנטולה הוא לרוב חום חלודה או כתום. מין זה חי במחילות, ורגליו האחוריות עבות ומשמשות לחפירה. מין זה פופולרי בקרב מגדלים, אך עקב אופיו האגרסיבי הוא אינו מומלץ למגדלים מתחילים. ארסה של הטרנטולה חזק מאוד, אם כי אינו קטלני לבני אדם. נשיכת פרט צעיר (עד 1 ס"מ) גורמת לכאב חד והזיות. אזור הנשיכה מגרד במשך 5 ימים נוספים.
תיאור

הקינג בבון הוא שוכן מחילות. העכביש טווה רשת קורים סביב המחילה על מנת לאתר תנועה. עכבישים אלו צדים בעלי חיים קטנים כגון חיפושיות, מקקים ועכבישים אחרים, אם כי הם מסוגלים להרוג גם עכברים, לטאות, נחשים וציפורים. ככל טרנטולות העולם הישן אין לקינג בבון שערות צורבות, והם אגרסיביים ביותר. כשהם חשים מותקפים הם מתרוממים על רגליהם האחוריות ומכים פעם אחר פעם בעזרת פלג גופם הקדמי. טורפיו הטבעיים של הקינג בבון הם ציפורים, קופי בבון ויונקים נוספים.
סביבת מחיה

הקינג בבון חיים באזורי שיחים או עשב גבוה, שם הם חופרים את מחילותיהם.
תפוצה

ניתן למצוא את הקינג בבון ברוב מזרח אפריקה, ובעיקר בקניה וטנזניה.
כחיית מחמד

ניתן לגדל קינג בבון בטרריום מותאם ומאוורר היטב. יש לספק להם מצע עמוק (לפחות 25 ס"מ). אבקועים ניתן לשמור במכלים קטנים (כמו קופסאות של סרט צילום). עכבישים גדולים יותר ניתן לשמור במכלי פלסטיק לאחסון מזון.
הערות שוליים

↑  Klátil, L., Sklípkani, Zlín 1998, p. 37 and 40
Platnick, Norman I. (2009). The world spider catalog (version 9.5 ed.). American Museum of Natural History.
רביד דברה

אין תמונה חופשית
רביד דברה (נולדה בשנת 1970) היא מחזאית ובמאית ישראלית.
ביוגרפיה

דברה נולדה בשנת 1970 בהרצליה. בשנת 1988 סיימה את לימודיה התיכוניים במגמת תיאטרון בבית הספר לאומנויות "תלמה ילין". דברה היא בוגרת HB Studio, בית ספר מקצועי לאומנויות הבמה, השוכן בניו יורק, ארצות הברית.
בין המחזות שכתבה וביימה:
"הסירפד של השכן" בתיאטרון הבימה, בכיכובם של אורנה בנאי, דב נבון, תחיה דנון, אורנה רוטברג, שלמה תרשיש.
"פירורים", בתיאטרון הבימה בכיכובם של רונית אלקבץ, עידית טפרסון, דביר בנדק ודב רייזר. בשנת 2013 הועלה המחזה "פרורים" בתיאטרון הלאומי של בייג'ינג, תורגם והוצא לאור בשפה הסינית.
"ג'וזפין" בכיכובה של נלי עמר (זוכה פרס ההצגה הטובה ביותר בפסטיבל תיאטרונטו 2007)
"משפחה", קומדיה שעלתה לבמה בתיאטרון הבימה, בכיכובם של אורלי זילברשץ, אהרון אלמוג, דבורה קידר, רבקה נוימן ולירית בלבן.
"עכשיו לנרות" זוכה פרס ההצגה הטובה ביותר בחממה בפסטיבל עכו.
קלמן פרנצפלבי

| --- | --- |

 לידה:  15 במרץ 1921 דברצן, הונגריה 
 פטירה:  8 באפריל 2005 (בגיל 84) דברצן, הונגריה 
 מדינה:  הונגריה 
 מקצוע:  רואה חשבון, מנהל חשבונות, איש צבא 
 מידע חסיד אומות העולם
 פרסים והוקרה:  חסיד אומות העולם (19 באוקטובר 1987) 
 קישורים חיצוניים
 יד ושם:  קלמן פרנצפלבי
 
קלמן פרנצפלבי
קלמן פרנצפלבי (בהונגרית: Ferenczfalvi Kálmán;‏ 1921, דברצן – 2005, דברצן) היה פעיל למען זכויות האדם וחסיד אומות העולם מהונגריה שהציל כ-2,000 יהודים בתקופת השואה.
קורות חיים

פרק זה לוקה בחסר. אנא תרמו לוויקיפדיה ו.
פרנצפלבי התגורר בג'נג'ש וחברתו הייתה יהודיה בשם יהודית. חוקי גזע הונגריים אסרו עליהם להינשא.
קורות חיים > בתקופת מלחמת העולם השנייה

לאחר פלישת הגרמנים להונגריה במרס 1944 החל גירוש יהודי הונגריה לאושוויץ, ומסוף 1944 החל גירושים בצעדות מוות מזרחה לאוסטריה. בגירושים של אביב 1944 גורשו גם יהודית וכל בני משפחתה לאושוויץ.
פרנצפלבי היה קצין אספקה בצבא ההונגרי. הוא היה מוצב הרחק מג'נג'ש ולכן לא יכול היה לסייע, אך החליט שיפעל ככל יכולתו למען יהודים ששולחו למחנות ריכוז, מחנות עבודה וצעדות מוות. הוא יצר יחידות דמה והנפיק אישורי דמה, כרטיסים מזויפים של הקצבות מזון, פקודות העברה של כוח אדם ומסמכים מזויפים נוספים. הוא השיג אישורים תקפים - אישורי מעבר ושהות - עבור נוצרים, והעביר אותם ליהודים, וזאת בניגוד להוראות שקיבל. הוא אף הבריח יהודים ממחנות ומגטאות בכלי רכב שנהג בהם. הוא קיבל הוראות להעביר יהודים לקבוצת יהודים שנועדה להישלח ברגל לגבול אוסטריה בצעדת מוות, אך הפנה אותם לכיוון בודפשט והלך עמם. בבודפשט הסתיר פרנצפלבי יהודים בבית הצלב האדום, תוך שימוש במסמכי זהות שגנב. הוא עצמו שמר על בית הצלב האדום, במדיו הצבאיים, בצורה רשמית-כביכול, באופן שהפחית את הסיכוי שייערך חיפוש בבניין. הוא נכנס לגטו בודפשט והצליח להציל משם שני אנשים. בסך הכל הצליח פרנצפלבי להציל כ-2,000 יהודים.
קורות חיים > לאחר המלחמה

יהודית שרדה את אושוויץ ומחנות ריכוז נוספים, ושבה לג'נג'ש בסוף 1945. קלמן פרנצפלבי ויהודית נישאו והקימו משפחה בג'נג'ש.
הכרה

בשנת 1987 הוכר פרנצפלבי בתור חסיד אומות העולם על ידי יד ושם ועץ ניטע לכבודו ביד ושם. מאות מתושבי ג'נג'ש, וכן עשרות מהיהודים שהציל פרנצפלבי, היו נוכחים בטקס.
ראול גלר

ראול גלר (נולד ב-23 בינואר 1936) הוא כדורגלן עבר ורופא ישראלי, מגדולי חלוצי בית"ר ירושלים בכל הזמנים ואורתופד מומחה.
חייו המוקדמים

גלר נולד בקיאבמבה שבפרו, והיה חניך תנועות הנוער בית"ר והנוער הציוני המקומיות. אביו מרכוס (מרדכי) גלר היה כדורגלן ידוע בפולין והיגר לפרו עוד לפני מלחמת העולם השנייה, שם התחתן עם בחורה מקומית. עוד מגיל צעיר הראה כישרון גדול למשחק הכדורגל, ובגיל 13, בעקבות מעבר משפחתו ללימה, הצטרף לקבוצת דפורטיבו מוניסיפל, שם הגיע אל קבוצת הבוגרים כשהוא בן 17 בלבד. כשהיה בן 24, עבר לפורבניר מירפלורס, הצטיין בה כחלוץ וזכה לכינוי "המפציץ היהודי". יכולתו הגבוהה זיכתה אותו בזימון לנבחרת פרו, אך בגלל שנפצע לא הספיק לשחק בנבחרת. במקביל סיים גלר את לימודי הרפואה שלו בתחום האורתופדיה, והתכוון להתחיל בהתמחות בשיקגו. אלא שבמפגש מקרי עם שליח בית"ר ירושלים שהגיע לביקור בפרו (אבי פדרמן), שוכנע גלר לעלות לישראל.
עלייה וקריירה בבית"ר

בינואר 1965 הצטרף לבית"ר, ששיחקה אז בליגת המשנה, והתאכזב מרמת הכדורגל בישראל לדבריו. אך כבר במשחקו הראשון בקבוצה, כבש צמד וחיש מהר הפך לאחד מהבולטים והפופולריים שבשחקני הקבוצה. 
כותרות העיתונים עשו מטעמים מתואר הד"ר שלו: "איזה קילר דוקטור גילר", "הדוקטור הביא תרופה לבית"ר", "רופא ואליל". למרות תואר הדוקטור הלא שיגרתי לכדורגלן הצטייר גלר בתקשורת כאדם צנוע, חביב וביישן.
היה זה עיתונאי הספורט מאיר גבאי ששיבש בכוונה את שמו של גלר ל"גילר" (בכותרת מאמרו "גילר הקילר!"). השיבוש "גילר" השתרש ונתפס בתודעה הציבורית, כשגם ביציעים היו קוראים לו האוהדים "גילר! גילר!".
לאחר שסיים את ההתמחות והפך לאורתופד מנתח, נאלץ לשלב את קריירת הכדורגל עם הרפואה ולא פעם הגיע מאוחר למשחקים בגלל משמרות בבית החולים.
גלר נחשב, עד לעלייתם של אורי מלמיליאן ודני נוימן, לשחקן המקצוען והטכני ביותר ששיחק בקבוצה הירושלמית. גלר היה הכוכב הגדול בעונה הכפולה (1966 עד 1968) שבה עלתה הקבוצה לליגה הלאומית (אז הראשונה). באותה עונה כבש 44 שערים, כולל שלושה שלושערים.
בשנת 1969 ראול גלר שיחק במדי נבחרת פרו למשחקי המכביה השמינית.
ב-1970 הוא פרש ממשחק פעיל, לטובת עבודה במחלקה האורתופדית של בית החולים הדסה עין כרם. ב-1971 הוא חזר ללבוש שוב את מדי הקבוצה למשך כחצי עונה, על פי בקשת המאמן סמואל רזניק, שחשש מירידת ליגה וחיפש חיזוק מיידי.
לאחר סיום עונה זו בה סייע לבית"ר להישאר בליגה, תלה גלר סופית את הנעליים ופרש מעולם הכדורגל כשהוא בן 35.
בהיסטוריה של בית"ר ירושלים, גלר מדורג שלישי בין מבקיעי השערים: 87, ומדורג ראשון בשערים למשחק: 0.64.
לאחר הפרישה

מאז פרישתו מהכדורגל, עובד גלר כרופא אורתופד מומחה. הוא גם שחקן טניס מצטיין ומגיל 35 זכה מספר פעמים באליפות ישראל לגילו.
גלר הוא השחקן היחידי בהיסטוריית הכדורגל הישראלי שתפקד גם כרופא בנוסף להיותו שחקן פעיל.
קרל נסר

קרל מגנוס נסר (בשוודית: Carl Magnus Nesser; נולד: 1971) הוא דיפלומט שוודי שכיהן כשגריר שוודיה בישראל בשנים 2013–2017.
נסר היה גם הנציג השוודי באו"ם בניו יורק ובארגון לביטחון ולשיתוף פעולה באירופה בווינה. כמו כן כיהן כשגריר שוודיה בעיראק מיולי 2010 עד סתיו 2012.
כיהן כשגריר שוודיה בישראל מאפריל 2013, עד שהוחלף בידי מגנוס הלגרן בשנת 2017.
ראו גם

יחסי ישראל–שוודיה
מגנוס הלגרן
הערות שוליים

↑  פגישה של מר נסר עת היה שגריר שוודיה בעיראק (באנגלית)
↑  צוות השגרירות השוודית בישראל (באנגלית)
ערך זה הוא קצרמרבנושא שוודיה. אתם מוזמנים לתרום לוויקיפדיה ו.
קורמורן ג'ורג'יה הדרומית

| קורמורן ג'ורג'יה הדרומית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן כחול-עין
מין:: קורמורן ג'ורג'יה הדרומית
שם מדעי
 Phalacrocorax atriceps georgianus ‏לנברג, 1906

קורמורן ג'ורג'יה הדרומית (שם מדעי: Leucocarbo georgianus) הוא מין של קורמורן מהסוג קורמורן כחול-עין החי באי ג'ורג'יה הדרומית שבדרום האוקיינוס האטלנטי וכן מצוי גם באיי סנדוויץ' הדרומיים ואיי אורקני הדרומיים. בעבר נחשב לתת-מין של קורמורן קיסרי אך הופרד למין עצמאי ב-1905 בידי החוקר השוודי עיינר לנברג (אנ'). שם המין המדעי ניתן על שם איי ג'ורג'יה בהם חי.
הקורמורן מגיע לאורך 75 ס"מ ולמשקל 1.8 עד 3.5 ק"ג ללא הבדל גדול בין הזוויגים. הוא בעל כסות נוצות שחור-לבן כשל פינגווין עם רגליים ורודות, מקור ארוך ואפור על בליטה צהובה בתחילתו, כיפה שחורה גדולה לראשו ועיניים כחולות.
מין זה מתרבה במושבות גדולות לאורך דרום ג'ורג'יה וניזון בים מדגים כמו אנשובי, חלזונות, חסילונים ודיונונים שהוא תופס מקרקעית הים בצלילה עם רגליו וכנפיו.
הזוגות מתרבים על מושבות לחופי ג'ורג'יה הדרומית במונוגמיה וזוג מטיל 2 עד 3 ביצים בעונת רבייה, אך אלה והאפרוחים עלולים להיטרף בידי חמסניים וכיאוניסיים.
קו ניצב

| קו ניצב |
| --- | --- | --- | --- | --- | --- | --- |
| ¦ 
| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
קו ניצב (|) וקו ניצב שבור (¦) הם סימני כתב המשמשים במתמטיקה ובתוכנה; נקרא לעיתים "פייפ" (באנגלית: "צינור").
אין הבדל ממשי בין הקו הניצב לקו הניצב השבור, והשימוש בקו השבור נועד רק על מנת להבדילו מהאות הלטינית I.
שימושים > מתמטיקה

הסימן משמש לסמל ערך מוחלט:  \ |x|.
באלגברה ליניארית הסימן משמש לסמל דטרמיננטה:  \ |A|
בתורת הקבוצות, הסימן משמש לסמל עוצמה:  \ |S|
קו ניצב כפול משמש לסמל נורמה:  \|x\|
הסימן משמש להגדיר תנאי לקבוצה:  \ \{x\in \mathbb {R} \mid x<2\} (קבוצת המספרים הממשיים הקטנים מ-2)
הסימן משמש לסמל בהסתברות מותנית:  \ P(X|Y)
הסימן משמש לסמל את היחס "מחלק את":  \ n|m
הסימן משמש לסמל הצבת ערך:  \ a+3|_{a=4} משמעו a ועוד 3 כאשר a שווה ל-4, או  \ 4+3=7. בחישובי אינטגרל מסוים הוא מסמן הפרש בין שתי הצבות:  \ \int _{0}^{1}xdx={\frac {x^{2}}{2}}{\biggl |}_{0}^{1}={\frac {1^{2}}{2}}-{\frac {0^{2}}{2}}={\frac {1}{2}}.
הסימן משמש לסימון הצמצום של פונקציה מתחום ההגדרה המקורי שלה לתחום הגדרה קטן יותר: אם  \ f:X\rightarrow Z היא פונקציה ו- \ Y\subseteq X, אז  \ f|_{Y} היא הפונקציה המצומצמת  \ f|_{Y}:Y\rightarrow Z.
שימושים > ויקיפדיה העברית

בקו ניצב נעשה שימוש רב בוויקיפדיה העברית, כפי שניתן לראות בתחביר הויקי - הסימנים שצריך להוסיף לטקסט על מנת לעצב אותו. הקו מופיע בכל מקום בו יש הפרדה בין שדות שונים אם בציטוט ערכים, בדיונים ובתיוג משתמשים אחרים, או בהכנסת הערות שוליים.
שימושים > מחשבים > מעטפת פקודה

ב-Unix, ב-DOS ובמספר מערכות הפעלה אחרות, הסימן משמש לסמל תקשורת פנימית בין תהליכים - המאפשרת לפלט של תהליך לשמש קלט של תהליך אחר (צינור עיבוד נתונים).
שימושים > מחשבים > רכיב תנאי

בשפות תכנות רבות משמש הקו הניצב (בודד או כפול) לסמל ביטוי בוליאני של "או" (לדוגמה ב-PL/I, C, פרל, Java,javascript).
שימושים > שפות

הקו הניצב מסמל עיצור מצוץ שיני בשפות קויסאן, ובאלפבית פונטי בינלאומי.
בעברית משמש הקו הניצב גם בשביל סימן הפיסוק "פסק" בטעמי המקרא. בתחום הקריינות יש המשתמשים בו כדי להבהיר שיש להפיק הברה סגורה (כלומר, העיצור האחרון בה מנוקד בשווא נח או "מרחף"): רָקַדְ|תִּי (rakadti), שונות וּמְ|שונות (umshu), פתרונות וּבְֿ|עיות (uv'ayot), בְּוויכוחים (bevi – נע) וּבְֿ|דיונים (uvdi), בכל (bexol) שעה וּבְֿ|כֿל (uvxol) מקום.
מיקום המקש במקלדת

אופן יצירת קו ניצב במקלדת רגילה: לחיצה משולבת של מקש Shift ומקש "\" (מסומן בצהוב).
ראס דשן

ערך זה עוסק בהר הגבוה באתיופיה. אם התכוונתם להרכב מוזיקלי הנקרא על שמו, ראו .
| --- | --- |
ראס דשן מכוסה בענן ברקע
ראס דשן מכוסה בענן ברקע
 מידע כללי
 גובה:  4,533 מטר, ההר הגבוה באתיופיה
 מדינה:  אתיופיה אתיופיה
 מיקום:  אמהרה
 רכס הרים:  הרי סימן
 העפלה ראשונה:  1841
 קואורדינטות:  13°14′12″N 38°22′21″E﻿ / ﻿13.23667°N 38.37250°E﻿ / 13.23667; 38.37250
  (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיראס דשן(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטיראס דשן
ראס דֶשֶן או ראס דֶגֶ'ן (באמהרית: ራስ ዳሸን – "ראש שומר") הוא ההר הגבוה באתיופיה והרביעי באפריקה כולה, והוא נישא לגובה של 4,533 מטר במזרח הרי סימן.
פסגת ההר
ההעפלה המתועדת הראשונה של תיירים מאירופה להר הייתה ב-1841, אולם לאור האקלים הנוח השורר באזור בעונה היבשה, ונקודות היישוב הסמוכות לפסגה, מעריכים כי העפילו אליה פעמים רבות קודם לכן. כיום מעפילים רבים אל פסגת ההר במסגרת טיולים רגליים ב"פארק הלאומי הרי סימן".
על שם ההר נקרא אנסמבל ראס דשן.
הערות שוליים

1 2  Photo-iss016e010784[דרוש מקור: המקור הקיים אינו ממוקד מספיק] (הקישור אינו פעיל, 30 במאי 2022)
↑  הגיאוגרפיה של אתיופיה | גילי חסקין – מדריך טיולים
| --- | --- |
בקרת זהויות :  VIAF: 245867139   WorldCat (עם VIAF): 245867139 
ערך זה הוא קצרמרבנושא גאוגרפיה של אתיופיה ובנושא הרים. אתם מוזמנים לתרום לוויקיפדיה ו.
ראס זעפרנה

| --- | --- |

 מדינה:  מצרים מצרים
 מחוז:  הים האדום
 אוכלוסייה:  ‏
  ‑ בעיירה:  1,245 (2006)
 קואורדינטות:  29°07′00″N 32°39′00″E﻿ / ﻿29.1167°N 32.65°E﻿ / 29.1167; 32.65 
 אזור זמן:  UTC +2
  מפת מיקום  מפה מפורטת   (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםראס זעפרנה(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםראס זעפרנה  he tabBackground:;tabBorder:#aaa;defaultTab:0;
 
טורבינות רוח בחוות הרוח שליד ראס זעפרנה
ראס זעפרנה היא עיירת נופש בקצה הצפון־מזרחי של מחוז הים האדום של מצרים, בצדו המערבי של מפרץ סואץ, בהצטלבות כבישים מס' 24 ו־26.
על הכף שבו שוכנת ראס זעפרנה, יש מגדלור שנבנה בשנת 1862.
מצפון־מערב לעיירה יש את חוות הרוח הגדולה ביותר במצרים ואחת הגדולות בעולם. בשנת 2012 היו בה 700 טורבינות רוח בהספק כולל של 550 מגוואט.
במהלך מלחמת ההתשה ומלחמת יום הכיפורים היה אזור ראס זעפרנה יעד לתקיפות אחדות של צה"ל:
ב-1 ביולי 1969 נערך מבצע בוסתן 25א – פשיטה של שלושה כוחות צנחנים של צה"ל, מוטסים במסוקי סופר פרלון, על נקודות משמר מצריות בכביש ראס זעפרנה שבמצרים.
ב-9 בספטמבר 1969 ערך צה"ל את מבצע רביב – פשיטה של כוח שריון ישראלי שהוסווה ככוח מצרי, הונחת מים סוף אל החוף המערבי של מפרץ סואץ, שם פשט על יעדים צבאיים לאורך 70 קילומטרים, בהם גם אזור ראס זעפרנה.
ב-26 בדצמבר 1969 הפציצו מטוסי A-4 סקייהוק של חיל האוויר הישראלי מערך גדודי מצרי באזור ראס זעפרנה ומרסה תלמת, כפעולת הסחה לקראת מבצע תרנגול 53.
בלילה של 6–7 באוקטובר 1973, בתחילתה של מלחמת יום הכיפורים, נערך קרב מרסא תלמאת, שבו תקפו שתי ספינות דבור של חיל הים הישראלי את מעגן מרסא תלמאת הסמוך לראס זעפרנה.
הערות שוליים

↑  נתוני אוכלוסייה של עיר או כפר לפי אומדני 2006 (בערבית)
↑  Lighthouses of Egypt: Red Sea
↑  Steven Viney, A visit to Egypt’s largest wind farm shows an industry getting on its feet, Egypt Independent, June 24, 2012
↑  מבצע "בוסתן 25 א'", באתר חיל האוויר הישראלי
קינג ויליאמז טאון

| --- | --- |

 מדינה:  דרום אפריקה דרום אפריקה
 פרובינציה:  הכף המזרחי הכף המזרחי
 תאריך ייסוד:  1835
 על שם:  Buffalo River 
 שטח:  65.52 קמ"ר
 גובה:  398 מטרים
 אוכלוסייה:  ‏
  ‑ בעיירה:  35,000
  ‑ צפיפות:  520 נפש לקמ"ר
 קואורדינטות:  32°53′00″S 27°24′00″E﻿ / ﻿32.883333333333°S 27.4°E﻿ / -32.883333333333; 27.4 
 אזור זמן:  UTC+2
  מפת מיקום  מפה מפורטת   (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיקינג ויליאמז טאון(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיקינג ויליאמז טאון(למפת הכף המזרחי רגילה) בישו פורט אליזבת איסט לונדון גרהמסטאון אומטטה גרף-ריינטקינג ויליאמז טאון(למפת הכף המזרחי מוגדלת) בישו פורט אליזבת איסט לונדון גרהמסטאון אומטטה גרף-ריינטקינג ויליאמז טאון  he tabBackground:;tabBorder:#aaa;defaultTab:0;
 
קינג ויליאמז טאון (באנגלית: King William's Town, החל מ-2021 שונה שמה ל-Qonce) היא עיירה היושבת בכף המזרחי של דרום אפריקה לאורך גדות נהר באפלו. העיירה נמצאת כ-60 ק"מ צפונית מערבית לאוקיינוס ההודי ויושבת על גדות נמל איסט לונדון (דרום אפריקה). קינג ויליאמז טאון היא חלק מרשות מקומית בשם באפלו סיטי (Buffalo City), שבה כ-880 אלף נפש.
העיירה מונה כ־35,000 תושבים וניצבת למרגלות הרי אמתהול, 398 מטר מעל פני הים. סביב העיירה ישנם שטחים חקלאיים צפופים.
בקינג ויליאמז טאון הוקם אחד מסניפי הדואר הוותיקים במדינה, אותו פיתחו מיסיונרים בראשות צ'רארלס בראונלי.
במוזיאון אמתהול בעיירה נשמרים שרידיה של ההיפופוטמית המפורסמת הוברטה, שצעדה 1,600 קילומטרים בין השנים 1928–1931 ברחבי דרום אפריקה עד שנורתה בידי חקלאים מקומיים.
היסטוריה > היסטוריה עתיקה

באזור שפך הנהון התגלו עקבות האדם המאובנות העתיקות בעולם, עקבות ילד שהוערכו כבנות 200,000 שנה.
האזור היה מיושב במשך אלפי שנים על ידי שבטי בושמנים ואנשי הקויקוי שעסקו בחקלאות.
היסטוריה > היסטוריה מודרנית

אנשי קוסה התיישבו לראשונה באזור באמצע המאה ה-17.
האזור כולו היה מקום המפגש הראשון של הלבנים (שבאו מזרחה) עם ילידי המקום, מפגש שהמשכו בתשע מלחמות הקוסה בין הבריטים לשבטים המקומיים.
העיר הוקמה על ידי סר בנימין ד'אורבן במאי 1835 במהלך מלחמת הקוסה של אותה שנה, ונקראה בשמה על ידו. העיירה הוקמה על בסיס מה שהיה אתר הקראאל של הצ'יף דיאני טיאתיו והיא נקראת על שם המלך הבריטי ויליאם הרביעי. העיירה ננטשה בדצמבר 1836, אך יושבה מחדש בשנת 1846 והייתה בירת קפריה הבריטית מאז הקמתה בשנת 1847 ועד לשילובה בשנת 1865 עם הכף המזרחי.
רבים מהמתיישבים באזור גם כיום הם צאצאים של חברי הלגיון הגרמני הבריטי שהתפרק לאחר מלחמת קרים, והם הקימו בתים במושבת הכף. מכאן שמות כמו ברלין, בראונשווייג, פרנקפורט, המבורג, פוטסדאם ושטוטרהיים אשר ניתנו ליישובים באזור זה של המדינה, וכן ניתן למצוא שמות משפחה גרמניים באזור.
ב־1877 פתחה הממשלה את מסילת הרכבת הראשונה לעיר הסמוכה איסט לונדון, דבר שעזר לקדם את האזור ואת הסחר בו.
קינג ויליאמז טאון הוכרזה במקור כבירת המחוז של מחוז אדלייד בשנות ה-30 של המאה העשרים.
כלכלת האזור הייתה תלויה בחוות בקר ובצאן, ובעיירה עצמה יש תעשייה גדולה. בסיס לייצור טקסטיל, סבון, נרות, ממתקים, קרטון ובגדים. בשנים האחרונות, קרבתה לעיר הבירה המחוזית החדשה בישו הביאה להתפתחות רבה באזור מאז סיום האפרטהייד בשנת 1994.
בשנת 2000 אוחדו יחד הערים קינג ויליאמז טאון, בישו ואיסט לונדון, לכדי מועצה מנהלית משותפת תחת השם באפלו סיטי - העיר על נהר הבאפלו. בישו היא מאז 1994 בירת הכף המזרחי.
בשנת 2007 הכריזה הממשלה המחוזית כי שם העיר ישתנה לשם אפריקאי מסורתי, שכן השם הנוכחי נושא קונוטציות קולוניאליות. ב־21 בפברואר 2021 שונה שם העיר ל-Qonce.
הקהילה היהודית

מעט מאוד ידוע על הקהילה היהודית בעיירה במחצית השנייה של המאה התשע-עשרה. ככל הנראה לא היו הרבה חיים יהודיים מאורגנים בעיירה בתקופה זו. ידוע לנו כי ככל הנראה  עד שנת 1850 היו כ-24 משפחות יהודיות בקינג ויליאמז טאון ובאזור הכפרי שמסביבה.
לקראת סוף המאה ה-19 ידוע שהייתה בעיירה קהילה יהודית לא קטנה שהגיעה למקום כחלק מגלי ההגירה היהודים לדרום אפריקה, אולם נראה שאין תיעוד היכן נערכו תפילות בית הכנסת. המצבה העתיקה ביותר בבית העלמין היהודי מתוארכת לשנת 1899. המנוחה הייתה ילדה בת אחת עשרה בשם זלמה לואיס. העובדה שהוקצה אזור קבורה נפרד ליהודים, ועל הקבר הוקמה מצבה עם כיתוב בעברית, מעידה כי בוודאי הייתה קיימת אז חברה קדישא בתיאור כלשהו.
הקהילה היהודית > בית הכנסת

לפי מאמר ב-London Jewish Chronicle (20 בנובמבר 1908) בית הכנסת נחנך באותה שנה. ככל הנראה לפני רכישת בניין בית הכנסת, התקיימו טקסים בבית הנשיא הראשון של הקהילה, מר מיכאל אדלשטיין. אחד המנהיגים הרוחניים הראשונים של הקהילה היה הרב הורוביץ שהרוויח כ-7 פאונד לחודש. החתונה הראשונה שנחגגה בבית הכנסת הייתה זו של פיליפ כהן עם מריל שפירו ב-1907.
בבית הכנסת קיים לוח לזכר כבוד לארבעה מבניה היהודים של העיירה שנהרגו במהלך מלחמת העולם השנייה. הם היו: א' אברמוביץ', ב' בלק, א' פורט ומ' זמקוב. שמו של ב' בלק מופיע על שני תחריטים בבית הכנסת, הראשון נמצא על סמל הכבוד. השני הוא הגירוד הילדותי המחוספס של שמו על לוח הספרים של אחד הספסלים.
בעשרים השנים האחרונות נעלמה הקהילה היהודית לחלוטין מהעיירה ובית הכנסת נמכר לידיים פרטיות.
לקריאה נוספת

מדיה וקבצים בנושא  בוויקישיתוף
קינג ויליאמז טאון במרשם התושבים של דרום אפריקה
הערות שוליים

↑  King William’s Town | South Africa | Britannica, www.britannica.com (באנגלית)
↑  Two SA airports – and Port Elizabeth – just got official new names, Businessinsider (באנגלית אמריקאית)
1 2 3 4 5  SA-SIG - Southern Africa Jewish Genealogy: Communities: King William's Town, www.jewishgen.org
| --- | --- |
בקרת זהויות :  NLI: 987007562258605171  LCCN: n83197948  MusicBrainz: 3f574607-c69a-4ea3-a9ea-ce714d366be2  VIAF: 137862802   WorldCat (עם VIAF): 137862802 
אזור הכף המזרחי 1874
בנין הדואר הראשון בקינג וילאמז טאון
ראיין גומס

| --- | --- |
גומס בשנת 2011
גומס בשנת 2011
 לידה:  1 בספטמבר 1982 (בן 42) ווטרברי, קונטיקט, ארצות הברית
 עמדה:  סמול פורוורד, פאוור פורוורד
 גובה:  2.01 מטר
 מכללה:  פרובידנס קולג'
 דראפט:  בחירה מספר 50, 2005 בוסטון סלטיקס
 קבוצות כשחקן
 2005–2007 2007–2010 2010–2012 2012–2013 2013–2014 2014 2016:  בוסטון סלטיקס מינסוטה טימברוולבס לוס אנג'לס קליפרס ארטלנד דראגונס אוקלהומה סיטי ת'אנדר קאחה לבורל ויטוריה לוס אנג'לס די-פנדרס
 הישגים כשחקן
 חמישיית הרוקיז השנייה של העונה (2006)
ראיין אנתוני גומס (באנגלית: Ryan Anthony Gomes; נולד ב-1 בספטמבר 1982 בווטרברי, קונטיקט) הוא כדורסלן עבר אמריקאי, אשר שיחק בעמדות הסמול פורוורד והפאוור פורוורד. ממוצעיו הכוללים לאורך 8 עונותיו בליגת ה-NBA הם 10.1 נקודות, 4.6 ריבאונדים ו-1.5 אסיסטים למשחק.
קריירת המשחק > בוסטון סלטיקס

למרות קריירת מכללות טובה במכללת פרובידנס, נבחר גומס במקום ה-50 של דראפט ה-NBA‏ 2005, על ידי בוסטון סלטיקס. בתחילת העונה הוא לא קיבל הרבה דקות, אבל ב-26 בינואר 2006 הסלטיקס ביצעו טרייד מרובה שחקנים, שגרם לצמצום שחקנים בעמדתו של גומס. לאורך אותה עונה פתח ב-33 ממשחקי קבוצתו, ובסיומה נבחר לחמישיית הרוקיז השנייה של העונה. בעונתו הבאה בבוסטון המשיך גומס לפתוח בחמישייה, כשהוא עושה זאת ב-60 מתוך 73 המשחקים בהם שותף. ב-8 בנובמבר 2006 השיג גומס את הטריפל דאבל הראשון בקריירה שלו, כשהוא קלע 10 נקודות, הוריד 12 ריבאונדים ומסר 10 אסיסטים בניצחון של הסלטיקס מול שארלוט בובקאטס. את עונתו השנייה עם הסלטיקס סיים עם ממוצעים של 12.1 נקודות ו-5.6 ריבאונדים למשחק.
קריירת המשחק > מינסוטה טימברוולבס

ב-31 ביולי 2007 הועבר גומס בטרייד למינסוטה טימברוולבס, לצד אל ג'פרסון, ג'רלד גרין, סבסטיאן טלפייר, ת'יאו ראטליף ושתי בחירות דראפט עתידיות, בתמורה לקווין גארנט. ב-21 בינואר 2008 קלע גומס שיא קריירה של 35 נקודות בניצחון הטימברוולבס על גולדן סטייט ווריורס. גומס שיחק בכל 82 המשחקים בעונה זו, מתוכם פתח ב-74, ורשם ממוצעים של 12.6 נקודות ו-5.8 ריבאונדים למשחק. בעונתו השנייה במינסוטה הוא שיחק בכל 82 המשחקים שוב, והוא השיג שיא קריירה כשקלע 13.1 נקודות בממוצע למשחק. בעונתו השלישית בוולבס הוא המשיך לשמור על יכולת טובה, כשהוא שומר על הנתונים הסטטיסטיים שלו דומים לעונה הקודמת. ב-24 ביוני 2010 הועבר גומס עם לוק באביט בטרייד לפורטלנד טרייל בלייזרס, תמורת מרטל ובסטר, אך מיד נחתך מסגלה של פורטלנד.
קריירת המשחק > שלהי הקריירה

ב-8 ביולי 2010 חתם גומס על חוזה בלוס אנג'לס קליפרס. בשתי עונותיו עם הקליפרס קלע 5.8 נקודות בממוצע למשחק.
בעונת 2012/2013 שיחק עבור קבוצת ארטלנד דראגונס מליגת העל הגרמנית.
לקראת עונת 2013/2014 חתם על חוזה באוקלהומה סיטי ת'אנדר. גומס הספיק להשתתף בחמישה משחקים עם הת'אנדר בטרם נשלח בטרייד לבוסטון סלטיקס, ממנה שוחרר באופן מידי.
בספטמבר 2014 הצטרף לסאסקי בסקוניה הספרדית, אולם שוחרר מהקבוצה לאחר שני משחקים בלבד.
בעונת 2015/2016 שיחק בקבוצת לוס אנג'לס די-פנדרס מליגת הפיתוח של ה-NBA. ב-31 משחקיו עם הקבוצה קלע 18.2 נקודות ואסף 8.1 ריבאונדים בממוצע למשחק.